Nach minere Schuelziit in Stäfa, han ich in Küsnacht dWBK bsuecht und anschlüssed dLehr als Fotifachahgstellti gmacht. Nachher bini grad id Handelsschuel und dänn ab uf London go Änglisch lerne, hei isch das e cooli Ziit gsi. Und mittelerwiile bini scho x mal zLondon gsi und isch immer no mini Lieblingsstadt, eifach sParadis zum Shoppe (I love Primark). Im Summer 04 hani dänn mini Lideschaft vom Chleider poste zum Bruef gmacht. Im Vögele in Pfäffike hani mini erste grosse Bazeli verdient und ganz viel glernt, däbi hani no dUsblidig zum Produktmanager mit Erfolg abgschlosse. Wäred dere Ziit hani ich au mini Vögiwiiber dAnja und dSteffi känne glernt und sind mir sit do mega as Herz gwachse, was hämmer doch alles erläbt und zdiskutiere gah; okay das hämmer hüt au no :-)